**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 17.01.2017.**

**SKRAĆENI ZAPISNIK**

**SA 225. SJEDNICE UPRAVNOG VIJEĆA JU KAMENJAK**

Održane dana 17. siječnja 2017. godine u 17:00 sati.

Prisutni: Vlasta Iveša Mihovilović, Matija Medica, Goran Peruško, Tea Gobo

Odsutni: Ljubomir Mezulić

Ostali: ravnateljica Maja Šarić, zapisničarka Greta Pavić

D N E V N I R E D

1. Zapisnik s 223. sjednice UV
2. Usvajanje Pravilnika o radu
3. Donošenje Odluke o raspisivanju natječaja za radno mjesto edukatora na određeno vrijeme
4. Potvrda ponude za uspostavu sustava evidencije radnog vremena
5. Potvrda ponuda za nabavu traktora s dodacima
6. Potvrda ponude za čišćenje bitnica
7. Predstavljanje idejnog rješenja SRK PULS
8. Predstavljanje projekta izrade monografije o povijesti turizma Općine Medulin
9. Predstavljanje publikacije Premanturski kaleidoskop
10. Razno

Predsjednica Upravnog vijeća JU Kamenjak otvara sjednicu i predlaže dnevni red.

Dnevni red se jednoglasno usvaja.

Za: 4 Protiv:0

**AD.1.Usvajanje zapisnika 223. sjednice UV**

Usvaja se zapisnik 223. sjednice UV.

Za: 4 Protiv: 0

**AD.2. Usvajanje Pravilnika o radu**

Predsjednica UV otvara raspravu i daje riječ ravnateljici koja obrazlaže pravilnik. Ravnateljica upoznaje vijeće sa nadopunama koje je uvrstila u pravilnik. Vijeće predlaže da odvjetnik provjeri ubačene nadopune te da nakon toga Upravno vijeće dobije gotov materijal.

Usvajanje Pravilnika prebacuje se za sljedeću sjednicu Upravnog vijeća.

**AD.3. Donošenje Odluke o produženju ugovora edukatoru Goranu Stjepiću**

Predsjednica UV daje riječ ravnateljici koja upoznaje vijeće sa potrebom produženja Ugovora o radu na određeno vrijeme (1 godina) zbog povećanja obima poslova (djelatnik stručne službe je na dugotrajnom bolovanju).

Predsjednica UV predlaže da se produži ugovor o radu na određeno vrijeme zbog povećanog obima posla.

Vijeće jednoglasno prihvaća prijedlog.

Za: 5 Protiv: 0

**AD.4. Potvrda ponude za uspostavu sustava evidencije radnog vremena**

Predsjednica UV predlaže da se ova točka prebaci za jednu od sljedećih sjednica Upravnog vijeća.

**AD.5. Potvrda ponuda za nabavu traktora s dodacima**

Nabavka traktora odgađa se do daljnjeg.

**AD.6.Potvrda ponude za čišćenje bitnica**

Predsjednica UV daje riječ ravnateljici koja upoznaje vijeće sa trima pristiglim ponudama za čišćenje bitnica te predlaže vijeću da se prihvati ponuda Udruge Airsoft klub Mutila, Sad 80, Medulin. Prema navedenoj ponudi uklanjanje i odvoz metra kubnog materijala iz vojnih bitnica iznosi 450,00 kn, što je povoljnije od drugih pristiglih ponuda.

Predsjednica predlaže prihvaćanje prijedloga ravnateljice.

Za: 5 Protiv: 0

**AD.7. Predstavljanje idejnog rješenja SRK PULS**

Predsjednica UV daje riječ ravnateljici koja upoznaje vijeće sa prijedlogom Sportsko Rekreacijskog Kluba PULS za održavanjem trke na području Donjeg Kamenjaka u 2018. godini.

SRK PULS je 2015. godine u suradnji sa JU Kamenjak i Općinom Medulin bio organizator pustolovne utrke Kamenjak Survivor – The land of dinosaurs, koja se pokazala kao velika atrakcija za sportaše i posjetitelje.

Predsjednica UV predlaže da prihvati djelomično sudjelovanje u pokriću troškova organizacije pustolovne utrke.

Za: 5 Protiv: 0

**AD.8. Predstavljanje projekta izrade monografije o povijesti turizma Općine Medulin**

Ova točka dnevnog reda prebacuje se za sljedeću sjednicu Upravnog vijeća.

**AD.9. Predstavljanje publikacije Premanturski kaleidoskop**

Predsjednica UV daje riječ ravnateljici koja upoznaje vijeće sa prijedlogom publikacije Premanturski kaleidoskop. Premanturski kaleidoskop je povijesni, areheološki, etnografski i sociološki pogled kroz stoljeća, u kojem međusobno različite slike iz života tvore jednu zajedničku sliku Premanture. Knjiga bi obuhvaćala:

* **Histri u Premanturi**

gradinska naselja

Pećina na Gradini

Histarski brodovi u uvali Debeljak

* **Rimska prisutnost u Premanturi**

rimske vile

uljara na Feneri

* **Crkva sv. Lovre**

navesti i ostale premanturske crkve

* **Gusarski napadi na Premanturu**

napad i bitka iz 1664

otmice

* **Postavljanje križeva oko Premanture**

legende

* **Porer**

Dolazak kralja Franza I

gradnja

dijamanti na Poreru

* **Premanturci pred Franz Josephom 1856**
* **Turanj premanturski**

Franz Ferdinand na turnju

vojni značaj turnja

* **Sudjelovanje Premanturaca u Viškom boju 1866**
* **Dolazak biskupa Dobrile u Premanturi i priča o raju**
* **Prvi turistički zapisi**

iz 1870

1872

1903

* **Bitnica Monte Kope**

ustroj

dolazak prijestolonasljednika Karla

* **Bitnica Gomila**

ustroj

dolazak prijestolonasljednika Karla

* **Gruppe Gradina – bitnica**
* **Topnička skupina Premantura**

Glavica

Uvala Polje (priča o molu)

Stupice

Grakalovac od austro-ugarske uprave do konca Drugog svjetskog rata

Lanterna

* **Premanturci u vojnim postrojbama**
* **Postavljanje radara na Monte Kopama 1943.**
* **Tito u Premanturi**
* **Kako je general Mišković spasio Kamenjak**

Predsjednica UV predlaže da se prihvati ponuda mag. hist. Andrea Badera za izradu publikacije Premanturski kaleidoskop.

Vijeće jednoglasno prihvaća prijedlog.

Za: 5 Protiv: 0

**AD.10. Razno**

Predsjednica Upravnog vijeća zatvara sjednicu.

Sjednica je završena u 19:00

Zapisničarka Predsjednica Upravnog

Greta Pavić vijeća JU Kamenjak

Tea Gobo

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

1. Donosi se Odluka o produljenju ugovora o radu na određeno vrijeme za dodatnih godinu dana od dana isteka postojećeg ugovora za radno mjesto edukatora s djelatnikom Goranom Stjepićem zbog povećanog obima posla – usvojeno
2. Donosi se Odluka o pokretanju postupka nabave traktora s dodacima traženih karakteristika …… – usvojeno
3. Prihvaća se ponuda br. 1/2017., Udruge Airsoft klub Mutila iz Medulina za uklanjanje i odvoz otpadnog materijala iz austrougarskih vojnih bitnica na Donjem Kamenjaku u iznosu od 450,00 kuna po m3.
4. Donosi se Odluka o djelomičnom sudjelovanju u pokriću troškova organizacije pustolovne utrke Istra outdoor (je li točan naziv?) koja će se održati 2018. godine na području Donjeg Kamenjaka u organizaciji SRK PULS iz Pule, Jadreški 31, Ližnjan, sukladno prihvaćenom troškovniku utrke, u ukupnom (neto?) iznosu 20.000,00 kn.
5. Prihvaća se ponuda Andreja Badera,mag. hist., Centar 50, Medulin, od 06.12.2016. godine, za izradu sadržaja publikacije Premanturski kaleidoskop (prikupljanje povijesnih podataka i fotografija, pisanje tekstova i grafička priprema), u ukupnom neto iznosu 20.000,00 kn - usvojeno